b'\n_START_ARTICLE_\nKazys Mila\xc5\xa1ius\n_START_SECTION_\nBiografija\n_START_PARAGRAPH_\n1972 m. baig\xc4\x97 Vilniaus pedagogin\xc4\xaf institut\xc4\x85. 1999 m. habilituotas biomedicinos moksl\xc5\xb3 daktaras._NEWLINE_Nuo 1972 m. Vilniaus pedagoginio instituto (nuo 1992 m. Vilniaus pedagoginis universitetas) darbuotojas, nuo 1979 m. d\xc4\x97stytojas, nuo 2001 m. Sporto ir sveikatos fakulteto Sporto metodikos katedros ved\xc4\x97jas; nuo 2001 m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo svarbiausia kryptis \xe2\x80\x93 sporto fiziologija, biochemija, organizmo adaptacijos prie fizini\xc5\xb3 kr\xc5\xabvi\xc5\xb3 d\xc4\x97sningumai, biologi\xc5\xa1kai aktyvi\xc5\xb3 maisto papild\xc5\xb3 \xc4\xaftaka sportinink\xc5\xb3 adaptacijai prie fizini\xc5\xb3 kr\xc5\xabvi\xc5\xb3, sporto treniruot\xc4\x97s valdymas. Paskelb\xc4\x97 daugiau kaip 70 mokslini\xc5\xb3 straipsni\xc5\xb3.\n_START_SECTION_\nSportin\xc4\x97 veikla\n_START_PARAGRAPH_\n1968\xe2\x80\x931980 m. Lietuvos slidin\xc4\x97jimo rinktin\xc4\x97s narys, 1981\xe2\x80\x931988 m. rinktin\xc4\x97s treneris, 1995\xe2\x80\x932001 m. reng\xc4\x97 rinktin\xc4\x99 \xc5\xbeiemos olimpin\xc4\x97ms \xc5\xbeaidyn\xc4\x97ms. 19 kart\xc5\xb3 Lietuvos slidin\xc4\x97jimo \xc4\x8dempionas.'